**20.10.2021(1)**

**E-pasta nosaukums**

Par klasificējošo pacientu grupu atcelšanu vakcinācijai pret sezonālo gripu

**E-pasta teksts**

Nacionālais veselības dienests (turpmāk tekstā – Dienests) informē, ka 2021. gada 19. oktobra kopīgajā sanāksmē ar Latvijas Ģimenes ārstu asociāciju un Latvijas Lauku ģimenes ārstu asociāciju (turpmāk tekstā – Asociācijas) tika pausts viedoklis, ka būtu jāizskata iespēja atcelt papildus klasificējošo pacientu grupu norādīšanu ambulatorajos talonos par vakcināciju pret sezonālo gripu.

Ņemot vērā valstī esošo epidemioloģisko situāciju, lai atslogotu ģimenes ārstus, **Dienests atbalsta Asociāciju izteikto ierosinājumu un atceļ klasificējošo pacientu grupu norādīšanu ambulatorajos talonos par vakcināciju pret sezonālo gripu.**

Attiecīgi no talonu aizpildīšanas nosacījumiem **dzēsta** piebilde par papildus pacientu grupu norādīšanu:

*“Papildus talonā norāda kādu no pacientu grupām, kas identificē personas piederību Vakcinācijas noteikumos noteiktajām riska grupām:*

*11 - Bērns līdz 18 gadu vecumam;*

*04 - Grūtnieces un sievietes pēcdzemdību periodā līdz 70 dienām, ja tiek saņemti ārstniecības pakalpojumi, kas saistīti ar grūtniecības un pēcdzemdību novērošanu un grūtniecības norisi;*

*14 - Ilgstošas sociālās aprūpes un sociālās rehabilitācijas institūciju, kuras reģistrētas Sociālo pakalpojumu sniedzēju reģistrā, aprūpē esošas personas;*

*65 - Personas, kas vecākas par 65 gadiem;*

*VG1 - Persona, kura saņem gripas vakcīnu un pieder kādai no veselības riska grupām saskaņā ar Vakcinācijas noteikumiem;*

*VG2 - Ārstniecības persona vai ārstniecības atbalsta persona, kas saņem gripas vakcīnu saskaņā ar Vakcinācijas noteikumiem;*

*VG3 - Ilgstošas sociālās aprūpes centra darbinieks, kas saņem gripas vakcīnu saskaņā ar Vakcinācijas noteikumiem”.*

Aktuālie talonu aizpildīšanas nosacījumi atrodami šī e-pasta pielikumā un tiks publicēti Dienesta tīmekļvietnē sadaļā: Sākums > Profesionāļiem > Primārā veselības aprūpe > Ģimenes ārstiem (<https://www.vmnvd.gov.lv/lv/gimenes-arstiem-0>).

Papildus Dienests informē, ka tiem, kuri līdz šim bija pielietojuši talonos kādu no augstāk minētajām pacientu grupām, tās nav jādzēš.

